Izlazak (TOB e.p. T.D.)/Druga nevolja
Druga nevolja

26 GOSPOD reče Mojsiju: » Uđi kod * Faraona i reci mu: Ovako govori GOSPOD: Pusti otići moj puk da mi služi.
 
27 Ako ti još uvijek odbijaš pustiti ga otići, ja ću udariti cijelu tvoju teritoriju nevoljom žaba.
 
 28 Rijeka će provrvjeti žabama, oneće doći i u tvoju kuću, u tvoju spavaću sobu, na tvoj krevet, u kuće tvojih slugu, kod tvog pučanstva, u tvoje peći, u tvoje naćve.
 
29 Na tebe, na tvoj puk, na sve tvoje sluge, uspuzat će se žabe. «
 
 8 1 GOSPOD reče Mojsiju: » Reci Aaronu: Pruži ruku, sa štapom, nad rijeke, kanale, jezera i učini da se krenu žabe na Egipat. «
 
2 Aaron pruži ruku nad vode Egipta; žabe krenuše i prekriše zemlju Egipat.
 
3 Ali čarobnjaci svojim čarolijama učiniše isto: oni pokrenuše žabe na zemlju Egipat.
 
4 Faraon pozva Mojsija i Aarona i reče: » Molite GOSPODA da udalji žabe od mene i mojeg pučanstva, i ja ću pustiti narod otići * žrtvovati GOSPODU.«
 
5 Mojsije reče Faraonu: » Udostoji se odrediti mi moment kad mogu moliti za tebe, tvoje sluge i tvoje pučanstvo, da bih uklonio žabe od tebe i tvoje kuće, tako da ne ostanu drugdje do u Rijeci.«
 
6 On reče: » Sutra. « Mojsije reče: » Kako si ti rekao i da saznaš da ništa nije kao GOSPOD, naš Bog,
 
7 žabe će se udaljiti od tebe, od tvoje kuće, od tvojih slugu i tvojeg pučanstva, tako da ostanu samo one u Rijeci.«
 
8 Mojsije i Aaron iziđoše od Faraona. Mojsije zavapi prema GOSPODU zbog žaba koje su obasule Faraona
 
9 GOSPOD učini prema riječi Mojsijevoj. Žabe pougibaše, nestadoše iz kuća, dvorišta i polja.
 
10 Nakupilo se hrpa i hrpa i zemlja posta smradna.
 
11 Vidjevši da ima jedno olakšanje, Faraon se uzjoguni. On ne posluša Mojsija i Aarona, kako je to bio rekao GOSPOD.

Izlazak (TOB e.p. T.D.)